**Zápis**

**zo zasadnutia komisie pre sociálnu oblasť, zdravotnú starostlivosť a občianske záležitosti**

**pri MsZ v Námestove, konanej dňa 17.5.2023**

Prítomní: podľa prezenčnej listiny

Zasadnutie komisie pre sociálnu oblasť, zdravotnú starostlivosť a občianske záležitosti pri

MsZ v Námestove otvorila Mgr. Mária Červeňová, predsedkyňa komisie.

Predsedkyňa komisie ďalej konštatovala, že komisia je spôsobilá rokovať a prítomných oboznámila

s programom rokovania. K programu rokovania neboli žiadne námietky, komisia ho schválila:

Hlasovanie členov komisie o navrhovanom programe: za - 9, proti - 0, zdržali – 0

Program rokovania bol nasledovný :

1. Otvorenie, privítanie, schválenie programu.
2. Návrh VZN o príspevku na stravné.
3. Terénna sociálna služba – diskusia členov komisie o potrebe a možnostiach v našom meste.
4. Diskusia o témach a návrhoch členov komisie za ich jednotlivé oblasti /problémy, potreby, návrhy/.
5. Prejednanie žiadosti o poskytnutie mimoriadnej dávky.
6. Rôzne.
7. Záver.

**K bodu 2**

O Všeobecne záväznom nariadení Mesta Námestovo o poskytovaní finančného príspevku na stravovanie dôchodcov informovala Mgr. Mária Červeňová, predsedníčka komisie.

Komisia sa VZN zaoberala a navrhla, aby k návrhu VzN podali svoje podnety a pripomienky aj občania mesta, Jednota dôchodcov v Námestove a Centrum sociálnych služieb Námestovo.

Po prejednaní tohto VZN komisia ďalej doporučila na schválenie MsZ Všeobecne záväzne nariadenie o príspevku na stravovanie dôchodcov.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ doporučuje MsZ schváliť návrh Všeobecne záväzného nariadenia mesta Námestovo o poskytovaní finančného príspevku na stravovanie dôchodcov.

Hlasovanie členov komisie o navrhovanom programe: za – 9, proti – 0, zdržali – 0

**K bodu 3 a 4**

O zriadení terénnej sociálnej služby informovala Mgr. Mária Červeňová a zároveň podotkla, že takáto služba v Námestove chýba, pretože problémov v meste narastá.

Pani Mgr. Mária Protušová informovala, že v meste absentujú hlavne služby, ktoré by sa zaoberali pomocou rodinám s deťmi.

Predsedníčka komisie sa dotazovala, koľko ÚPSVaR eviduje problémových rodín v našom meste a koľko občanov nášho mesta prišlo z výkonu trestu odňatia slobody.

Ďalej navrhla, aby členovia komisie predložili svoje návrhy a výstupy v akej podobe si predstavujú

terénnu sociálnu službu v meste Námestove, ktorú by bolo potrebné zakomponovať aj v Komunitnom pláne mesta Námestovo.

MUDr. Zanovit Rastislav navrhol pripraviť dotazník o potrebe sociálnych služieb a zverejniť ho najmä formou letákov a v miestnych novinách.

Členovia komisie sa dohodli, že každý za svoju organizáciu vypracuje počet klientov a adresnosť využitia terénnej sociálnej služby, ktorý potom pošlú predsedníčke komisie.

**K bodu 5**

O žiadosti pána .......... o poskytnutie mimoriadnej dávky z rozpočtu mesta na rok 2023 v zmysle Všeobecne záväzného nariadenia č. 2/2021 o poskytovaní jednorazových dávok a mimoriadnych dávok mesta Námestovo informovala Mgr. Iveta Volfová.

Žiadateľ je invalidný dôchodca, po cievnej mozgovej príhode, žije sám a má ešte vyživovaciu povinnosť na svoje deti.

Mimoriadnu dávku pán ................ použije na zvýšené výdavky v domácnosti a aj na kúpeľnú liečbu.

Žiadosťou p. .............. sa komisia zaoberala a navrhla p. .............. schváliť mimoriadnu dávku vo výške 300 €.

**Prijaté uznesenie:**

Komisia pre sociálnu oblasť, zdravotnú starostlivosť a občianske záležitosti pri MsZ v Námestove schvaľuje poskytnúť mimoriadnu dávku p. ............ , bytom ................ Námestovo v sume 300 €.

Hlasovanie členov komisie o navrhovanom programe: za – 9, proti – 0, zdržali – 0

**K bodu 6**

Mgr. Mária Červeňová informovala o potrebe prepracovania Všeobecne záväzného nariadenia

č. 2/2021 o poskytovaní jednorazových dávok a mimoriadnych dávok Mesta Námestovo.

Predsedníčka komisie ďalej informovala o príspevku 660.000 €, ktoré získalo mesto Námestovo za ubytovávanie Ukrajincov v našom meste (peniaze boli schválené, ale platba ešte z ministerstva nebola zrealizovaná a zatiaľ sa ešte nevie, kedy k nej dôjde). Navrhla, aby sa časť príspevku prerozdelil aj organizáciám, ktoré sa pobytom Ukrajincov zaoberali.

Ing. Mária Šišková, členka komisie informovala o návrhu opravy súsošia matky s dieťaťom, ktorá je pred bývalou poliklinikou a navrhla časť finančných prostriedkov použiť na túto opravu, prípadne či je možnosť požiadať o opravu a presun sochy prostredníctvom dotácie z mesta.

Zasadnutie komisie pre sociálnu oblasť, zdravotnú starostlivosť a občianske záležitosti pri MsZ v Námestove ukončila Mgr. Mária Červeňová, predsedníčka komisie a prítomným poďakovala za účasť.

**Mgr. Mária Červeňová Mgr. Iveta Volfová**

**predseda komisie správne odd.**